
PROPOSITIO INTERROGATIVA RECTA 

Propositio interrogativa recta notionem exprimit et modum indicativum postulat, cuius 
tempora omnia inveniri possunt. Sunt duo genera huius modi propositionum: simplices 
videlicet et disiunctivae. 

a) Interrogativae simplices 

Introducuntur quidem: 

a) pronominibus, adiectivis vel adverbiis interrogativis ut : 

quis?, quid? Quis vestrum hoc non audivit? Quem vides? Cuius ducit filiam? 

qualis?, quale? Qualis est oratio istorum, qui omnia non tam esse, quam videri volunt? 

qui?, quae?, quod? Quae fuit mater tua? 

quot? Quot filios habent Iulius et Aemilia? 

uter?, utra?, utrum? Uter horum est insanior? 

ubi?, quo?, qua?, unde? Ubi sunt, qui ante nos in mundo fuere? Quo vadis? Unde venis? 
cur?, quare? quomodo? qui? Cur id egisti? Qui (= quomodo) possum, quaeso, facere hoc? 
quando? Quando venturus es? 


b) particulis interrogativis : 
num? Num beatus est avarus? 
nonne? Nonne omnia mutantur? 
-ne? Vidistinefratrum meum? 


c) ipsa vocis inflexione : Fecisti? 

Exempla: 

■ Quis Dionem Syracusium doctrinis omnibus expolivit? Non Plato? (Cic.) 

* Poetae nonne post mortem nobilitari volunt? (Cic.) 

■ Clodius insidias fecit Miloni? (Cic.) 

■ Rex interrogavit: "Estisne vos legati oratoresque missi a populo Conlatino, ut vos populumque 
Conlatinum dederetis?" " Sumus ", "Estne populus in sua potestate?" "Est". "Deditisnevos 
populumque Conlatinum?" "Dedimus". (Liv.) 


P) Interrogativae disiunctivae 

Introducuntur particulis: 

utrum... an? Utrum verum est an falsum? utrum... an non? Utrum vidisti patrem an non? 

-ne... an? Verumne est an falsum? -ne... an non? Vidistine patrem an non? 

... an? Verum est an falsum? ... an non? Patrem vidisti an non? 


Exempla: 

* Utrum nescis, quam alte adscenderis, an pro nihilo id putas? (Cic.) 

■ Quid ego faciam? Maneam an abeam? (Plaut.) 

* Haruspices haec locuntur an patrii penatesque di? (Cic.) 

■ Corinthiis bellum indicamus an non? (Cic.) 

DE CONSECVTIONE TEMPORVM 

(TEMPORVM CON6RVENTIA) 

Tempus praesens et futurum propositionis primariae postulat in propositione subiecta 
tempus praesens modi coniunctivi si huius actio simul exercetur, tempus perfectum modi 
coniunctivi, si actio praecedit et perifrasticam activam praesentem, si actio subsequitur: 


Quaero / Quaeram ex te 


'quid facias; quid discas (nunc). 

J quid feceris; quid didiceris (heri), 
quid facturus sis; quid futurum sit ut discas (cras). 


Exempla: 

■ Nescis, insane, nescis, quantas vires virtus habeat; nomen tantum virtutis usurpas; quid ipsa 
valeat, ignoras. (Cic.) 

■ Nosces tu illuni actutum, qualis sit. (Plaut.) 

* Canes aluntur in Capitolio, ut significent, si fures venerint. (Cic.) 

■ Exponemus quas res laudaturi simus aut vituperaturi. (Rhet. Her.) 


Tempus praeteritum propositionis primariae postulat in propositione subiecta tempus 
imperfectum modi coniunctivi, si huius actio simul exercetur, tempus plusquamperfectum 
modi coniuntivi, si actio praecedit et perifrasticam activam imperfectam, si actio 
subsequitur. 


Quaerebam 


' quid faceres; quid disceres (tunc). 

Quaesivi 

► ex te< 

quid fecisses; quid didicisses (antea). 

Quaesieram 


quid facturus esses; quid futurum esset ut disceres (postea) 


Exempla: 

Vellem scribere cur ita putares. (Cic.) 

Apelles pictores eos errare dicebat, qui non sentirent quid esset satis. (Cic.) 
Consul metuens ne renovaret certamen, signum receptui dedit. (Liv.) 

Si ii vicissent, intellegebam, quam crudelis esset futura victoria. (Cic.) 


Prospectus spectans consecutionem temporum modi coniunctivi: 


PROPOSITIO PRIMARIA 

PROPOSITIO SUBIECTA PENDENS EX PRIMARIA 

TEMPUS PRAESENS ET 

PERFECTUM T. 

PRAESENS T. 

PERIPHRASTICA 

FUTURUM 

CONIUNCTIVI 

CONIUNCTIVI 

CUM SIM 

nescio 

quid dixeris 

quid dicas 

quid dicturus sis 

PRAETERITUM TEMPUS 

PLUS QUAM PERF. 

IMPERFECTUM T. 

PERIPHRASTICA 


CONIUNCTIVI 

CONIUNCTIVI 

CUM ESSEM 

nesciebam 

quid dixisses 

quid diceres 

quid dicturus esses 

PROPOSITIO INTERROGATIVA OBLIQVA SEV INDIRECTA 


Propositiones interrogativae obliquae aut simplices aut disiunctivae esse possunt. Plurima, 
quae de propositione interrogativa recta dicta sunt, de obliquis quoque dici possunt. 
Propositio interrogativa obliqua postulat modum coniunctivum et sequitur consecutionem 
temporum. 

Propositiones interrogativae obliquae introducuntur: 

=> pronominibus, adiectivis, adverbiisque interrogativis: 

■ Ut in vita, sic in oratione nihil est difficilius quam quid deceat videre. (Cic.) 

■ Virtus, quo tendat, non quid passura sit, cogitat. (Sen.) 

■ Eadem aut turpia sunt aut honesta: refert quare aut quemadmodum fiant. (Sen.) 

■ Humanae autem vitae condicionem praecipue primus et ultimus dies continet, quia plurimum 
interest quibus auspiciis inchoetur et quo fine claudatur. (Val. Max.) 

=> particulis interrogativis (cum ad universam propositionem referuntur): 

* Scire velim num censum impediant tribuni. (Cic.) 

■ Optime dicis, sed quaero nonne tibi faciendum idem sit. (Cic.) 

■ Num vis laudari ob improbum scelus? 

=> particulis disiunctivis: 

■ Nihil differt utrum aegrum in ligneo lecto an in auro colloces; quocumque illum transtuleris, 
morbum suum transfert. (Sen.) 

■ Diu magnum inter mortales certamen fuit, vine corporis an virtute animi res militaris magis 
procederet. (Sali.) 

■ Videamus primum, deorumne providentia mundus regatur, deinde, consulantne rebus humanis. 
(Cic.) 


Cum verbis temporalibus dubitandi (dubito an...; haud scio an...) adhibetur: 

o an si responsum exspectamus affirmativum; 
o an non si responsum est negativum; 
o -ne, num si nescimus quale sit responsum. 

QVOMODO LATINE RESPONDEAMVS 

Interrogationibus varia responsa reddi possunt. Quid respondeatur, ex interrogatione ipsa 
diiudicandum est. 

Responsio affirmans fit particulis: ita, ita est, etiam, sane, sane quidem, sane vero, vel 
repetendo verbum temporale, ut: 

I. Fuistine Romae? R. Ita; ita est; fui. 

l.Venistine solus? R. Ita; Sane quidem; Solus; Solus veni. 

I. Quomodo tecum ? R. Bene; Male; Satis bene; Optime. 


Negantes respondemus: Non; Non ita; Minime; Minime vero; vel verbum temporale 
repetendo, ut: 

I. Studuistine litteris latinis? R. Non studui; minime; minime vero; non ita; nequaquam. 

I. Quot nummi tibi sunt? R. Quinque; unus; nulli; multi; nescio, et similia. 


PROPOSITIO CAVSALIS 

Propositio causalis indicat causam, ob quam fit actio expressa in enuntiato primario. 
Praecipuae propositiones causales duorum sunt generum: id est, aut causam veram 
indicant, unde indicativum usurpant; aut non veram vel dubiam vel non probatam ab eo 
qui scribit, et coniunctivum admittunt. 

Praecipuae coniunctiones causales hae sunt: quod, quia, quoniam, quando; quandoquidem, 
siquidem, cum. 

Verba temporalia, nomina substantiva et adiectiva, animorum motus indicantia, ut: gaudeo, 
lugeo, queror; lamentor, maeror; gaudium, luctus; laetus, beatus, maestus, tristis et alia 
huiuscemodi saepissime causales regunt. 

Postulant indicativum coniunctiones quando (quidem), quando, siquidem: 

• Sed sit beneficium, quandoquidem maius accipi a latrone nullum potuit; in quo potes me dicere 
ingratum? (Cic.) 

* An vero quisquam dubitabit appellare Caesarem imperatorem? Aetas eius certe ab hac sententia 
neminem deterrebit, quandoquidem virtute superavit aetatem. (Cic.) 


Coniunctiones quod, quia, quoniam postulant sive indicativum sive coniunctivum: 

■ Numquam est utile peccare, quia semper est turpe, et, quia semper est honestum virum bonum esse, 
semper est utile. (Cic.) 

■ Quoniam iam nox est, in vestra tecta discedite. (Cic.) 

■ Homo improbus non scelere abstinet, quod id turpe indicet, sed quod metuat ne emanet. (Cic.) 

* Noctu ambulabat in publico Themistocles, quod sumnum capere non posset. (Cic.) 

■ Memini, me admodum adulescentido, cum pater in Macedonia consul esset et essemus in castris, 
perturbari exercitum nostrum religione et metu, quod serena nocte subito candens et plena luna 
defecisset. (Cic.) 

Coniunctio cum (qui, quae, quod) postulat tantum coniunctivum: 

■ Audierat omnia Antigonus utpote cum inter dicentes et audientem palla interesset. (Sen.) 


ENVNTIATVM FINALE 


Propositio finalis exprimit finem, in quem tendit actio expressa in propositione primaria. 
Harum propositionum constructiones multiplices ac variae sunt: 


Hostes legatos miserunt, 


ut pacem peterent (FINALIS; ut affirmative, ne negative: m. coniunctivus) 
qui pacem peterent (FINALIS RELATIVA) 
pacem petendi causa (GERVNDIVM GENETTWM FINALE) 
pacis petendae causa (gervndiws finalis) 
pacem petentes (PARTICIPIVM PRAESENS FINALE) 
pacem petituros (PARTICIPIVM FUTVRVM FINALE) 
pacem petitum (SUPINVM ACTIWM FINALE ) 1 
ad pacem petendam (gervndiws accvsatiws finalis) 


Exempla: 

* Legum idcirco omnes servi sumus, ut liberi esse possimus. (Cic.) 

■ Vomunt ut edant, edunt ut vomant. (Sen.) 

■ Animo imperato, ne animus imperet tibi. (Pubi. Syr.) 

■ Legati veniunt auxilium implorantes. (Liv.) 

■ Multi principes civitatis non tam sui conservandi quam tuorum consiliorum reprimendorum 
causa profugerant. (Cic.) 

■ Alexander ad Iovem Hammonem pergit, consulturus et de eventu futurorum et de origine sua. 
(Iust.) 

■ In opere quis par Romano miles? Quis ad tolerandam rem melior ? (Liv.) 


Si gradus comparativus habetur, tum quo pro ut eo adhibendum est: 

■ Tibi sive deus sive mater, ut ita dicam, rerum omnium natura dedit animum, quo nihil est 
praestantius neque divinius. (Cic.) 

Cum prior propositio finalis affirmat, posterior vero negat, prior ut, posterior neve vel neu 
vel neque vel nec postulat. Cum duae propositiones finales negativae altera alteram 
sequuntur, altera coniunctionem neve vel neu usurpat. 

■ Caesar ad Lingonas litteras nuntiosque misit, ne eos frumento neve alia re iuvarent. (Caes.) 


PROPOSITIO TEMPORALIS 

Huius generis propositiones, quae tempus indicant, quo aliquid fiat, satis frequentes 
satisque variae sunt. 

a) Coniunctio cum 

1. CUM TEMPORALE ( quando, allorche, nel tempo in cui ) indicat solum tempus quo aliquid agitur 
et postulat modum indicativum: 

■ Pelopidas, Spartam cum oppugnavit, tenuit alterum cornu. (Nep.) 


1 Hoc tamen solum cum verbis motum indicantibus invenitur! 

2. CUM narrativum vel HISTORICUM (mentre, allorche, quando, poiche) narrat rem veram, 
quod arte coniungitur cum propositione primaria; postulat coniunctivum: 

■ Cum inambularem in xysto, Marcus ad me Brutus venerat. (Cic.) 

■ Dionysius tyrannus, cum Syracusis pidsus esset, Corinthi dicitur ludum aperuisse. (Cic.) 


◄-> 

3. CUM iterativum (ogni qualvolta, ogni volta che) indicat tempus, quo aliquid semel atque iterum fit et postulat 
indicativum: 

■ Cum patrem aegrotum videram, magno dolore conficiebar. 

4. CUM INVERSUM vel additivum ( quando, quand'ecco, ed ecco) indicat tempus, quo aliquid de improviso fit et 
postulat indicativum: 

■ Vix novissimum extra munitiones processerat, cum Galli repente ad castra concurrunt. (Caes.) 

5. CUM EXPLICATIVUM (in quanto che, per il fatto che, percio che) illustrat eventum in propositione primaria 
traditum; postulat indicativum: 

■ Bene agis, cum me diligis. (Cic.) 

6. CUM COINCIDENS vel identitatis ( intanto, e frattanto ) indicat convenientiam temporum et propositionis 
primariae et propositionis secundariae; et postulat indicativum: 

■ Caedebatur virgis civis Romanus, cum interea nullus gemitus audiebatur. (Cic.) 


P) Coniunctiones: dum, donec, quoad, quamdiu 

1. Coniunctio DUM ( mentre, nello stesso tempo che ) postulat indicativum et tempus praesens 
historicum et indicat temporum convenientiam in propositione primaria: 

■ Dum Caesar in castris moratur, hostes insidias instruxerunt. (Caes.) 

2. Coniuntiones DUM, DONEC, QUOAD, QUAMDIU (finche, per tutto il tempo che ) postulant 
indicativum: 

■ Potens fuit Troia, dum Priami alta regna manebant. (Verg.) 

■ M. Cato, quoad vixit, virtutum laude crevit. (Nep.) 

■ Quoad potero, rem tolerabo. (Cic.) 

3. Coniuntiones DUM, DONEC, QUOAD (finche non,fino a tanto che,fino al momento che ) postulant: 

a) indicativum perfectum vel futurum exactum cum factum reale exprimitur: 

■ Mihi usque erit curae, quid agas, dum sciero te valere. (Cic.) 

■ Epaminondas ferrum in corpore retinuit, quoad renuntiatum est vicisse Boeotas. (Nep.) 

b) coniunctivum praesens vel imperfectum vel plusquamperfectum cum voluntas vel 
exspectatio exprimitur: 

■ Istic me opperire, dum redeam. (Cic.) 

■ Eum exspectavimus, dum remeavisset. 


y) Coniuctiones: ante(a)quam, priusquam 

Coniunctiones ANTE(A)QUAM, PRIUSQUAM (prima che, prima di) sive indicativum sive 
coniunctivum regere possunt. 

a) Modus indicativus temporis praesentis regitur, cum tempus propositionis primariae 
praesens est: 

■ Antequam discedis istinc, exple desiderium meum. (Cic.) 

b) Modus indicativus temporis perfecti regitur, cum tempus propositionis primariae 
perfectum est: 

■ Paucis ante diebus quam mortuus est, rex Micipsa hiuscemodi verba cum Iugurtha habuit (Sali.) 

c) Tempus futuri exacti nec non modus indicativum temporis praesentis, cum tempus 
propositionis primariae futurum est: 

■ Respondebo tibi, sed non antequam mihi tu ipse responderis. (Cic.) 

d) Modus coniunctivus temporis praesentis vel imperfecti vel plusquamperfecti regitur, 
cum eadem propositio voluntatem, expectationem, facultatem exprimit: 

■ Priusquam incipias, consulto opus est. (Sali.) 

■ Caesar, priusquam se hostes ex terrore ac fuga reciperent, in fines Suessionum exercitum duxit. 
(Caes.) 

■ Saepe magna indoles virtutis, priusquam rei publicae prodesse potuisset, exstincta fuit. (Cic.) 


8) Coniunctiones: ubi, ut; ubi primum, ut primum, cum primum; simulatque, simulae, 
simul; post(ea)quam 

Hae coniunctiones (it. / non/ appena che, tosto che, come) postulant modum indicativum et indicant 
eventum proximum quod antecedit id, de quo in propositione primaria narratur: 

■ Mihi plaudo ipse domi, simul ac nummos contemplor. (Hor.) 

■ Rex Midas, ubi quid tetigerat, aurum fiebat. (Ov.) 

■ Id ubi constitueris, fac sciam. (Cic.) 

■ Ut [Pompeius] peroravit, surrexit Clodius. (Cic.) 


PROPOSITIO RELATIVA 


Propositio relativa introducitur: 

a) pronominibus relativis : qui, quae, quod; 

b) pronominibus relativis indefinitis: quisquis, quidquid; quicumque, quaecumque, quodeumque. 

c) adverbiis relativis: ubi, quo, unde, ubicumque, quacumque. 


Propositiones relativae modum sive indicativum sive coniunctivum admittunt. 

a) Modus indicativus invenitur in propositionibus, quae notiones veras (obiectivas) 

exprimunt: 

■ Hannibal venenum, quod secum habere consuerat, sumpsit. (Nep.) 

* Speremus, quae volumus, sed quod acciderit, feramus. (Cic.) 

* Tarquinius est mortuus Cumis, quo se post fractas opes Latinorum ad Aristodemum tyrannum 

contulerat. (Liv.) 

■ Qualescumque duces habuistis, qualescumque ipsi fuistis, omnia, quantacumque petistis, 
obtinuistis seu vi seu fortuna vestra. (Liv.) 

b) Modus coniunctivus invenitur in propositionibus, quae notionem finis vel causae vel 
concessionis vel condicionis vel consecutionis in se habent: 

* Legati hostium ad Caesarem venerunt, qui (= ut ii) gratias agerent. (Caes.) 

■ Me et de via fessum et qui (= quia ego) ad multam noctem vigilassem, somnus artior quam 
solebat complexus est. (Cic.) 

■ Egomet, qui (= quamvis) sero ac leviter Graecas litteras attigissem, tamen, cum Athenas 
venissem, complures tum ibi dies sum commoratus. (Cic.) 

■ Haec qui (= si quis) dicat, erret. (Cic.) 

■ Incidunt saepe causae, quae (= ut eae) conturbent animos. (Cic.) 


c) Modus coniunctivus quoque in propositione relativa invenitur, cum non scriptoris sed 
aliorum sententia refertur: 

■ Zeno autem, quod suam, quod propriam speciem habeat, cur appetendum sit, id solum bonum 
appellat, beatam autem vitam eam solam, quae cum virtute degatur. (Cic.) 

(Zenonis mens, non scriptoris intellegenda est!) 


d) Modus coniunctivus quoque post has similesque locutiones invenitur: 


Sunt, qui Graecas litteras non ament. 

Existunt, qui nihil credant. 

Reperiuntur, qui nihil boni faciant. 

Nemo est, qui me adiuvet. 

Nam hae propositiones 
consecutivas quoque 
redolent, ut si quis 
dicat: sunt tales... ut... 


Quis est, qui utilia fugiat? 



e) Coniunctivus invenitur quoque post adiectiva: dignus, indignus, aptus, idoneus, ut: 


Qui modeste paret, dignus est, 
qui aliquando imperet, (cfr. Cic.) 

Huius enim generis 
propositiones etiam 


Hunc pro suis beneficiis Caesar idoneum iudicaverat, 

consecutionis 


quem cum mandatis ad Cn. Pompeium mitteret. (Caes.) 

notionem in se habent. 



PROPOSITIO CONDICIONALIS (SUPPOSITIVA, HYPOTHETICA) 

Propositio condicionalis duabus propositionis, inter se arte coniunctis, constat, quarum 
altera (= protasis; - antepono) condicionem necessariam exprimit, ut 

consequatur quod altera (= apodosis; dbroSLScopi - reddo) enuntiat. Propositio subiecta 
(protasis) inducitur coniunctionibus: si, nisi (cum tota propositio negatur), si non (cum 
solum notio quaedam negatur), vel sin (= si tamen). 


Si hoc credis, 

erras 

protasis 

apodosis 

prop. subiecta 

prop. primaria 


Propositiones condicionales tres praecipuas praebent formas, quae et significatione et 
verbi temporalis modo dignoscuntur. 

PROPOSITIO CONDICIONALIS realis (assertiva) postulat modus indicativus cuiusvis 
temporis, in protasi et apodosi; id enim quod affirmatur vel proponitur, habetur res vera 
(obiectivum) ab eo qui scribit vel loquitur: 

■ Si di sunt, est divinatio; sunt autem di; est ergo divinatio. (Cic.) 

* Cito rumpes arcum, semper si tensum habueris. (Phaedr.) 

PROPOSITIO condicionalis POSSIBILIS postulat tempus praesens aut perfectum modi 
coniunctivi in protasi et apodosi; id enim quod in protasi proponitur, fieri potest: 

■ Quid apponas, si negem me umquam ad te istas litteras misisse? (Cic.) 

■ Id si ille affirmaverit, erraverit. (Cic.) 

PROPOSITIO CONDICIONALIS irrealis postulat tempus imperfectum aut 
plusquamperfectum modi coniunctivi in protasi et apodosi; id enim quod in protasi 
proponitur, fieri non potest. Quam ob rem modus coniunctivus temporis imperfecti 
adhibetur, si condicio ad praesens refertur; modus vero coniunctivus temporis 
plusquamperfecti, si condicio ad praeteritum refertur: 

■ Divitias nego bonum esse: nam si essent, bonos facerent. (Sen.) 

■ Num igitur, si ad centesimum annun vixisset, senectutis eum suae paeniteret? (Cic.) 

Inter propositiones condicionales etiam relativae ennumerari possunt, cum condicionem 
exprimunt: 

■ Haec qui videat, nonne cogatur confiteri deos esse? (Cic.) 

■ Qui videret, equum Troianum introductum, urbem captam diceret. (Cic.) 


PROPOSITIO CONDICIONALIS OBLIQVA SEV INDIRECTA 

Propositio condicionalis in oratione indirecta sequitur normas singulares: haec sententia 
pendet a verbo declarandi aut interrogandi. Normae autem eadem fere sunt atque eae 
quae habentur aut ex consecutione temporum aut ex attractione modorum, qua propositio 
dependens ab alia subiecta cum verbo in coniunctivo vel infinitivo, coniunctivum postulat. 


si hoc dicis, erras 


puto te, si hoc dicas (dicis), errare 

(credo che, se dici questo, sbagli) 
putabam te, si hoc diceres, errare 

^ (credevo cire, se avessi detto questo, avresti sbagliato) 


si hoc dices, errabis 


puto te, si hoc dicas (dices), erraturum esse 

(credo che, se dirai questo, sbaglierai) 
putabam te, si hoc diceres, erraturum esse 

< (credevo che, se avessi detto questo, avresti sbagliato) 


si hoc dixeris, reprehenderis 


"" puto te, si hoc dixeris, reprehensum iri 

(credo che, se dirai questo, sarai rimproverato) 
putabam te, si hoc dixisses, reprehensum iri 
^ (credevo che, se avessi detto questo, saresti stato rimproverato) 

si hoc dixisti, erravisti 

puto te, si hoc dixeris (dixisti), erravisse 

(credo che, se hai detto questo, hai sbagliato) 
putabam te, si hoc dixisses, erravisse 

(credevo che, se avevi detto questo, avevi sbagliato) 

si hoc dicas, erres 

' puto te, si hoc dicas, erraturum esse 

(credo che, se dicessi questo, sbaglieresti) 
putabam te, si hoc diceres, erraturum esse 

(credevo che, se avessi detto questo, avresti sbagliato) 

Exempla: 


■ Deos didici securum agere aevum, nec, si quid miri faciat natura, deos id ex caeli demittere tecto. 
(Hor) 

■ Neminem laudare ausus est, veritus ne multos offenderet, si paucos excerpsisset. (Tac.) 

* Negat Cicero, si duplicetur sibi aetas, habiturum se tempus, quo legat lyricos. (Sen.) 


ENVNTTATVM CONSECVTIVVM 


Propositio consecutiva, quae exprimit consecutionem actionis vel condicionis expressae in 
enuntiato primario, introducitur coniunctionibus consecutivis, quarum praecipuae sunt: ut 
(si affirmamus), ut non (si negamus). Postulatur modus coniunctivus! Has plerumque 
antecedunt particulae quae sunt: ita vel adeo vel tam. 

■ Tanta est vis probitatis ut eam in hoste etiam diligamus. (Cic.) 

■ Alcibiades ea sagacitate erat ut non facile deciperetur, (cfr. Nep.) 

Inter propositiones consecutivas enumerandae sunt hae similesque sententiae quae 
relativas et comparativas sapiunt. Hae introducuntur pronominibus relativis (qui, quae, 
quod; quin ) vel quam ut vel tantum... ut. 

• Maior sum quam cui (= ut mihi) possit fortuna nocere. (Ov.) 

• Nemo est tam fortis, quin (qui non) rei novitate perturbetur. (Caes.) 

■ Numquam tam male est Siculis quin (= qui non) aliquid facete et commode dicant. (Cic.) 

■ Dilexi tum te non tantum ut vulgus amicam, sed pater ut gnatos diligit et generos. (Cat.) 

■ Ac philosophia tantum abest, ut laudetur, ut a multis etiam vituperetur, (cfr. Cic.) 

Sunt quoque nonnulla verba, quae propositionem consecutivam admittunt, quorum 
praecipua sunt: accidit, evenit, contingit, fit, restat, sequitur, et alia. 

■ Persaepe evenit ut utilitas cum honestate certet. 

• Factum est ut virtute militum ne unum quidem nostrorum impetum hostes ferrent ac statim terga 
verterent. (Caes.) 

■ Restat, ut doceam atque aliquando perorem omnia, quae sint in hoc mundo, quibus utantur 
homines, hominum causa facta esse et parata. (Cic.) 

CONIVNCTIONES CONCESSIVAE 

Propositio concessiva exprimit condicionem, cuius vi concessio quaedam datur contra id, 
quod in propositione primaria affirmatur. Usurpatur modus indicativus, cum concessio in 
rebus certis versatur aut tales considerantur; modus coniunctivus, cum agitur de 
concedenda re quae fieri potest vel quae est tantum in aliorum mente. 

Coniunctiones etsi, tametsi, quamquam regunt potissime indicativum, quamvis, ut, cum, 
licet coniunctivum admittunt, etiamsi vel indicativum vel coniunctivum postulat. 


Exempla: 

■ Etsi vereor, iudices, tamen loqui audebo. 

• Nostri tametsi ab duce et a fortuna deserebantur, tamen omnem spem salutis in virtute ponebant. 
(Caes.) 

* Medici quamquam intellegunt saepe, tamen numquam aegris dicunt illo morbo eos esse morituros. 
(Cie.) 

■ Quamvis enim sine mente, sine sensu sis, ut es, tamen et te et tua et tuos nosti. (Cic.). 

■ Ut desint vires, tamen est laudanda voluntas. (Ov.) 

■ Socrates cum facile posset educi e custodia, noluit. (Cic.) 

■ Fremant omnes licet, dicam quod sentio. (Cic.) 

■ Inops ille, etiamsi referre gratiam non potest, habere certe potest. (Cic.) 

■ Etiamsi taceatis, cognoscentur veritas. 


PROPOSITIO COMPARATIVA 


Propositiones comparativae duo vel plura membra inter se conferunt. Aliquid enim aut 
par aut maius aut minus altera re esse potest. Propositio huius generis ergo potissimum 
invenitur: 

1. ubi aliquid maius vel minus altera re est ; exprimitur adverbio quam : 

■ Plura dixi quam ratio postulabat. (Cic.) 

■ Alcibiades timebatur non minus quam diligebatur. (Liv.) 

■ T. Pomponius Atticus, si iniuriam acceperat, oblivisci quam ulcisci malebat. (Nep.) 


2. ubi duo eiusdem gradus sunt ; exprimi potest 
a) locutionibus correlativis: 


sic... ut 

tantum... quantum 

tantopere... quantopere 

ita... ut 

tam... quam 

totie(n)s... quotie(n)s 

sic... quam admodum 

tot... quot 

tanto... quanto 

talis... qualis 

totiens... quotiens 

eo... quo... 

■ Quemadmodum senectus adulescentiam sequitur, ita mors senectutem. (Cic.) 

■ Pausanias Lacedaemonius magnus homo sed varius in omni genere vitae fuit: nam ut virtutibus 
eluxit sic vitiis est obrutus. (Nep.) 

■ Eo crassior est aer quo terris propior. (Sen.) 

■ Ut magistratibus leges, ita populo praesunt magistratus. (Cic.) 


b) locutionibus ac vel atque post adiectiva vel adverbia: dissimilis, similis, par, aequalis, 
aequus, idem, alius, similiter, aeque, aliter, perinde, secus, proinde, contra, secus... 

• Par desiderium sui reliquit apud populum Romanum Labienus ac T. Gracchus reliquerat. (Cic.) 

■ Cave simili fortuna utdre (= utaris) atque ego usus sum. (Cic.) 

■ Aliter atque ostenderam facio. (Cic.) 

■ In eo magistratu pari diligentia se Hannibal praebuit ac fuerat in bello. (Nep.) 


Propositio comparativa condicionalis 

Hae propositiones introducuntur locutionibus: tamquam, quasi, velut', ut si, tamquam si, velut 
si, perinde ac si, non aliter ac si, haud/non secus ac si. Modus est coniunctivus. Exempla: 

■ Tamquam frater mihi sis, medium abdomen tecum dividam. (Pompon.) 

■ Tamquam si claudus sim est ambulandum. (Pl.) 

■ Gellius quasi mea culpa bona perdiderit, sic est mihi inimicus. (Cic.) 

